വെയ്റ്റിംഗ് ഫോര് ഗോദ ഗുസ്തിയില് നിന്ന് ഇന്ന് രണ്ട് മെഡലുകള് പ്രതീക്ഷിച്ച് ഇന്ത്യ സ്വര്ണം കൊയ്യാന് രവികുമാര്, വെങ്കലം തേടി ദീപക് പൂനിയ ടോക്യോ : ഇന്ത്യ വെയ്റ്റ് ചെയ്യുകയാണ്, ഗോദയില് നിന്നുള്ള മെഡലുകള്ക്കായി. ഇന്നലെ 57 കിലോഗ്രാം ഫ്രീസ്റ്റൈല് വിഭാഗത്തില് ഫൈനലിലെത്തിയ രവികുമാര് ദഹിയയ്ക്ക് സ്വര്ണം നേടാനാകുമോയെന്നും 86 കിലോഗ്രാം ഫ്രീസ്റ്റൈല് വിഭാഗത്തില് മൂന്നാം സ്ഥാനത്തിനുള്ള മത്സരത്തിനിറങ്ങുന്ന ദീപക് പൂനിയയ്ക്ക് വെങ്കലം നേടാനാകുമോയെന്നുമാണ് ഇന്ത്യന് ആരാധകര് ഉറ്റുനോക്കുന്നത്.ഫൈനല് പോരാട്ടത്തില് രണ്ടു തവണ ലോക ചാമ്ബ്യനായിട്ടുള്ള റഷ്യക്കാരന് സാവുര് ഉഗ്വേവാണ് രവികുമാറിന്റെ എതിരാളി. രവിയുടെ അങ്കങ്ങള് ഇന്നലെ മൂന്ന് മത്സരങ്ങളിലാണ് രവികുമാര് വിജയം കണ്ടത്. 1. പ്രീക്വാര്ട്ടര് ഫൈനലില് കൊളംബിയയുടെ ടിഗ്രറോസ് ഉറുബാനോവ് ഓസ്കാര് എഡ്വാര്ഡോയെയാണ് രവികുമാര് കീഴടക്കിയത്. 132 എന്ന പോയിന്റ് നിലയില് ടെക്നിക്കല് സുപ്പീരിയോറിറ്റിയോടെയായിരുന്നു രവിയുടെ വിജയം. ആദ്യ പീരീഡില് രവി മൂന്നും ടിഗ്രറോസ് രണ്ടും ടെക്നിക്കല് പോയിന്റുകള് നേടി.രണ്ടാം പീരീഡില് രവി തുടര്ച്ചയായി നേടിയത് എട്ട് പോയിന്റുകള്. 2. ക്വാര്ട്ടര് ഫൈനലില് രവിയുടെ എതിരാളി ബള്ഗേറിയയുടെവാഞ്ചലോവ് ജോര്ജി വലന്റിനോവ്. രവിയുടെ വിജയം ആദ്യ മത്സരത്തേക്കാള് മികച്ച മാര്ജിനില് 144.ആദ്യ പീരീഡില് രവി നേടിയത് ആറ് ടെക്നിക്കല് പോയിന്റുകള്. രണ്ടാം പിരീഡില് നാലുപോയിന്റ് നേടി ബള്ഗേറിയക്കാരന് തിരിച്ചുവരാന് ശ്രമിച്ചെങ്കിലും എട്ട് പോയിന്റുകള് നേടി രവി മത്സരം കയ്യിലൊതുക്കി. 3 . സെമിയില് എതിരാളി കസാഖിസ്ഥാന്റെ നൂറുസലാം സനായേവ്. തുടക്കത്തില് മുന്നിട്ടുനിന്ന രവിയെ രണ്ടാം റൗണ്ടില് അപ്രതീക്ഷിതമായ ക്ളിഞ്ചിലൂടെ സനായേവ് മലക്കം മറിച്ചെങ്കിലും തോല്വിയുടെ വക്കത്തുനിന്ന് വഴുതിമാറി രവി അവസാന നിമിഷം മലര്ത്തിയടിച്ചു.സനായേവിന് പരിക്കേറ്റത് രവിക്ക് കാര്യങ്ങള് എളുപ്പമാക്കി. 29ന് പിന്നില് പിന്നെയൊരു മലര്ത്തിയടി സനായേവിനെതിരായ സെമിയുടെ ആദ്യ പീരീഡില് രവികുമാര് 21ന്റെ ലീഡ് നേടിയിരുന്നു. എന്നാല് രണ്ടാം പീരീഡില് രവികുമാറിന്റെ കാലില് പൂട്ടിട്ട കസഖ് താരം പെട്ടെന്ന് നേടിയത് 8 പോയിന്റ് . ഇതോടെ രവി 92ന് പിന്നില്. ഒരു പോയിന്റ്കൂടി എതിരാളി നേടിയിരുന്നെങ്കില് രവിക്ക് തോല്വി സമ്മതിക്കേണ്ടിവന്നേനെ.എന്നാല് പൂട്ടുപൊളിച്ചുകടന്ന രവി തുടര്ച്ചയായി 3 പോയിന്റ് നേടിയ രവികുമാര് ലീഡ് 59 ആയിക്കുറച്ചു.ഇതിനിടെ കാലിനു പരുക്കേറ്റ കസാഖ് താരം വൈദ്യസഹായം തേടി. മത്സരം പുനരാരംഭിച്ചപ്പോള് രവികുമാര് പൊടുന്നനെ 2 പോയിന്റ് കൂടി നേടി സ്കോര് 79 എന്ന നിലയിലാക്കി. രണ്ടാം പീരീഡും മത്സരവും അവസാനിക്കാന് അര മിനിട്ട് മാത്രം ബാക്കിനില്ക്കെ രവികുമാര് എതിരാളിയെ മലര്ത്തിയടിച്ചു.ഇതോടെ രവിക്കുമുന്നില് ഫൈനലിന്റെ വാതില് തുറന്നു. ക്ളിഞ്ച് എന്ന കാല്പ്പൂട്ട് ഇന്നലെ രവിയെ വീഴ്ത്താന് സനായേവ് ഉപയോഗിച്ചത് ക്ളിഞ്ച് എന്ന തന്ത്രമാണ്.എതിരാളിയുടെ ഇരുകാല്ക്കുഴകളും ചേര്ത്തുപിടിച്ചിടുന്ന ഒരു പൂട്ടാണിത്.ഇതില് നിന്ന് രക്ഷപെടുക പ്രയാസമാണ് .രക്ഷപെടുന്നതിനായി എതിരാളി കരണംമറിയുന്നതിന് അനുസരിച്ച് പോയിന്റ് കിട്ടുകയും ചെയ്യും.തോല്ക്കുന്നതിന് മുമ്ബ് ഇതില് നിന്ന് കഷ്ടിച്ച് രക്ഷപെടാന് കഴിഞ്ഞതാണ് രവിക്ക് തുണയായത്. 5 ഗുസ്തിയില് ഇന്ത്യയ്ക്കായി ഒളിമ്ബിക് മെഡല് നേടുന്ന അഞ്ചാമത്തെ താരമാകുകയാണ് രവികുമാര്. കെ.ഡി. യാദവ്1952വെങ്കലം, സുശീല് കുമാര് 2008 വെങ്കലം,2012വെള്ളി, യോഗേശ്വര് ദത്ത് 2008 വെങ്കലം, സാക്ഷി മാലിക്ക് 2016വെങ്കലം എന്നിവരാണ് രവി കുമാറിന്റെ മുന്ഗാമികള്. ഇന്ന് സാവുര് ഉഗ്വേവിനെ കീഴടക്കിയാല് ഒളിമ്ബിക് സ്വര്ണം നേടുന്ന ആദ്യ ഇന്ത്യന് ഗുസ്തിതാരമാകാന് രവികുമാറിന് കഴിയും. സെമിയില് പകച്ച് ദീപക് പ്രീ ക്വാര്ട്ടറിലും ക്വാര്ട്ടറിലും മിന്നുന്ന വിജയങ്ങള് നേടിയ ഇന്ത്യന് താരം ദീപക് പൂനിയയ്ക്ക് അടിതെറ്റിയത് സെമിയിലാണ്. ആദ്യ മത്സരത്തില് നൈജീരിയയുടെ അഗിയാവോമോര് എക്കെരെകെമെയെ 121 എന്ന സ്കോറിന് മറികടന്നാണ് ദീപക് ക്വാര്ട്ടറിലെത്തിയത്. അവിടെ ചൈനയുടെ സു ഷെന് ലിന്നിനെ 63ന് തോല്പ്പിച്ച് ദീപക് സെമിയിലേക്ക് മുന്നേറി.അവസാന 30സെക്കന്ഡിലെ മിന്നുന്ന പ്രകടനത്തിലൂടെയാണ് ദീപക് ലിന്നിനെ കീഴടക്കിയത്. സെമി ഫൈനലില് അമേരിക്കയുടെ ഡേവിഡ് മോറിസ് ടെയ്ലറാണ് ദീപകിനെ തോല്പ്പിച്ചത്. ലോക റാങ്കിംഗില് രണ്ടാമതുള്ള ദീപകിനെതിരേ ഡേവിഡ് മോറിസ് മികച്ച പ്രകടനമാണ് പുറത്തെടുത്തത്. ലോക ചാമ്ബ്യന്ഷിപ്പിലും ലോകകപ്പിലും സ്വര്ണം നേടിയ അമേരിക്കന് താരത്തോട് മുഴുവന് സമയം പൊരുതിനില്ക്കാന് പോലും ദീപകിന് കഴിഞ്ഞില്ല. 100ത്തിനായിരുന്നു ഡേവിഡിന്റെ വിജയം. ഇന്ന് വെങ്കലത്തിനായി ദീപക് റഷ്യക്കാരന് ആര്തര് നൈഫോനോവിനോട് മത്സരിക്കും. ആദ്യ സെമിയില് ആര്തര് ഇറാന് താരം ഹസന് യസ്ദാനിച്ചരാദിയോട് തോറ്റിരുന്നു. അന്ഷുവിന് റെപ്പാഷേ വനിതകളുടെ 57 കിലോഗ്രാം ഫ്രീസ്റ്റൈല് വിഭാഗത്തില് ആദ്യ റൗണ്ടില് തോറ്റെങ്കിലും അന്ഷു മാലിക്കിന് മുന്നില് മെഡല് സാദ്ധ്യതയുമായി റെപ്പാഷേ റൗണ്ട് തെളിഞ്ഞു. റെപ്പാഷെയില് ജയിച്ചാല് വെങ്കലത്തിനായുള്ള മത്സരത്തിനിറങ്ങാം. ആദ്യ റൗണ്ടില് അന്ഷുവിനെ തോല്പ്പിച്ച ബെലാറസ് താരം ഐറീന കുറാച്കീന ഫൈനലിലെത്തിയതോടെയാണ് റെപ്പാഷെയ്ക്ക് അവസരമൊരുങ്ങിയത്. ലോകറാങ്കിംഗില് രണ്ടാമതുള്ള ഐറീന കുറാച്കീനയോട് 82 എന്ന സ്കോറിനാണ് അന്ഷു തോറ്റത്. ഗിനിയയുടെ യാരി കമാറ ഫറ്റൗമാറ്റയാണ് റെപ്പാഷേയില് അന്ഷുവിന്റെ എതിരാളി. ആദ്യ റൗണ്ടില് ജപ്പാന്റെ റിസാകോ കവായിയോടാണ് യാരി കമാറ തോറ്റത്. പിന്നീട് ജപ്പാനീസ് താരം ഫൈനലിലെത്തിയിരുന്നു.